wickkiey/tamil-wikipedia-chunked huggingface dataset:
# முத்துராமலிங்கத் தேவர்

## குருபூஜை

தேவரின் நினைவாகவும் அவரைப் போற்றும் வகையிலும் தமிழக அரசாலும் தேவரின் பக்தர்களாலும் தேவர் குருபூஜை சிறப்பாகக் கொண்டாடப்பட்டு வருகிறது. தேவர் பிறந்ததும் இறந்ததும் ஒரே நாளான அக்டோபர் 30 ஆகும். எனவே தேவர் ஜெயந்தியும் குருபூஜையும் ஒரே நாளில் கொண்டாடப்படுகின்றன. பசும்பொன்னில் மூன்று நாட்கள் கோலாகலமாக நடக்கும் தேவர் குருபூஜை விழாவில், தமிழகத்தின் பல்வேறு பகுதிகளிலிருந்தும் லட்சக்கணக்கான மக்கள் கலந்து கொண்டு பால்குடம் எடுத்தல், அலகு குத்துதல், முளைப்பாரி செலுத்துதல், முடிக்காணிக்கை செலுத்துதல், பொங்கல் வைத்தல், தீச்சட்டி செலுத்துதல், ஜோதி ஏந்திவந்து அபிஷேகம் செய்தல் ஆகிய செயல்களின் மூலம் தேவரை வணங்குகின்றனர்.  
பல்வேறு அரசியல் கட்சிகளின் தலைவர்களும் தமிழக அமைச்சர்களும் கலந்துகொண்டு தேவரை வணங்குகின்றனர். தேவர் குருபூஜையன்று பசும்பொன்னிலுள்ள தேவர் ஆலயத்தினுள், தங்கக் கவசம் பூட்டப்பட்ட தேவரது சிலைக்கு மாலை அணிவித்தும் அபிஷேகம் செய்தும் பக்தர்கள் வணங்குவர். பசும்பொன் தவிர தமிழகத்தின் பல்வேறு பகுதிகளிலும் குறிப்பாகத் தென் மாவட்டங்களான தேனி, மதுரை, திண்டுக்கல், சிவகங்கை, விருதுநகர், தூத்துக்குடி, திருநெல்வேலி, கன்னியாகுமரி ஆகிய மாவட்டங்கள் முழுதும், மேலும் தலைநகர் சென்னையிலும், தேவர் குருபூஜை நாளன்று, கொண்டாட்டங்கள் சிறப்பாக நடைபெறுகின்றன. 1995-ஆம் ஆண்டு மத்திய அரசு, தேவரைக் கௌரவிக்கும் வகையில், அஞ்சல் தலை வெளியிட்டது.
# முத்துராமலிங்கத் தேவர்

## தங்கக் கவசம்

தமிழக முதல்வர் ஜெ. ஜெயலலிதா, 2010-ஆம் ஆண்டு தேர்தல் பிரச்சாரத்தில், "முத்துராமலிங்கத் தேவர் சிலைக்குத் தங்கக் காப்பு அளிக்கப்படும்" என்று அறிவித்தார். இதன் அடிப்படையில் 09.02.2014 அன்று 13 கிலோ எடைகொண்ட தங்கக் காப்பு அணிவித்தார்.
# சக்ரவர்த்தி இராசகோபாலாச்சாரி

**சக்கரவர்த்தி இராஜகோபாலாச்சாரி** (*Chakravarti Rajagopalachari*, 10 திசம்பர் 1878&nbsp;– 25 திசம்பர் 1972) இந்திய வழக்கறிஞர், விடுதலைப் போராட்ட வீரர், அரசியல்வாதி, மற்றும் எழுத்தாளர் ஆவார். இவர் சுருக்கமாக **ராஜாஜி** என்றும் **மூதறிஞர் ராஜாஜி** என்றும் அழைக்கப்பட்டவர், **சி.ஆர்** என்று அறியப்பட்டவர். இந்தியாவின் கடைசித் தலைமை ஆளுநராகப் பணியாற்றியவர். அத்துடன் இந்திய தேசிய காங்கிரசின் தலைவர், சென்னை மாகாண முதல்வர், சென்னை மாநில முதலமைச்சர், மேற்கு வங்க ஆளுநர், இந்திய ஒன்றியத்தின் உட்துறை அமைச்சர் போன்ற பல பதவிகளிலும் பணியாற்றியுள்ளார். பாரத ரத்னா விருதைப் பெற்ற முதல் இந்தியர்களில் ஒருவர். பிற்காலத்தில் சவகர்லால் நேருவுடன் ஏற்பட்ட கருத்து வேறுபாட்டின் காரணமாக 1959இல் சுதந்திராக் கட்சியது தொடங்கினார். இக்கட்சியுடன் கூட்டணி அமைத்து 1967இல் திராவிட முன்னேற்றக் கழகம் தமிழகத்தில் ஆட்சியை பிடித்தது. கருத்து வேறுபாடுகள் கொண்டிருந்த போதும் பெரியார் ஈ. வே. இராமசாமியுடன் தமது கடைசிக் காலம் வரையில் நட்பு பாராட்டியவர். அணுவாற்றல் போர்க்கருவிகளைக் குறைக்க போராடியவர்.
# சக்ரவர்த்தி இராசகோபாலாச்சாரி

## வாழ்க்கை வரலாறு

கிருட்டிணகிரி மாவட்டத்தில் (பழைய சேலம் மாவட்டத்தின்) ஓசூருக்கு அருகில் உள்ள தொரப்பள்ளி கிராமத்தில் பிறந்தார். அவரது தந்தை சக்கரவர்த்தி வெங்கடார்யா தாயார் சிங்காரம்மா ஆவார்.
ராஜாஜியின் பள்ளிக் கல்வி ஒசூரிலும், உயர்நிலைக் கல்வி பெங்களூரில். கல்லூரிக் கல்வி பெங்களூரு சென்னை மாகாணக் கல்லூரியிலும் கழிந்தது. 1898 இல் சித்தூர் திருமலை சம்பங்கி ஐயங்கார் மகள் அலர்மேலு மங்கம்மாளை மணந்தார். மூன்று ஆண்பிள்ளைகள், இரண்டு பெண்பிள்ளைகள் பிறந்தனர். 1900இல் தமது வழக்கறிஞர் தொழிலை நன்கு நடத்தி வந்தார். பின்னர் அரசியலில் ஈடுபட்டு 1917 இல் சேலம் நகராட்சி உறுப்பினராகவும் பின்னர் நகர தந்தையாகவும் தேர்ந்தெடுக்கப்பட்டார். காங்கிரசில் சேர்ந்து ரௌலத் சட்டத்திற்கெதிரான இயக்கம், ஒத்துழையாமை இயக்கம், வைக்கம் சத்தியாகிரகம் போன்றவற்றில் ஈடுபட்டார். 1930 ஆம் ஆண்டு மகாத்மா காந்தியின் தண்டி யாத்திரையை ஒட்டி வேதாரண்யத்தில் உப்பு சத்தியாகிரகம் நடத்தி சிறை சென்றார். 1937ஆம் ஆண்டு மதராஸ் மாகாணத்தின் முதன்மை மந்திரியாக பொறுப்பேற்று 1940 வரை பதவி வகித்தார். அப்போது விஎம். முனுசாமி என்ற பட்டியல் இனத்தவரை இந்து அற நிலையத்துறையின் அமைச்சராக நியமித்தார். பிரித்தானியா ஜெர்மனியுடன் போர் தொடுத்த வேளையில் காந்தியின் வெள்ளையனே வெளியேறு போராட்ட முடிவிற்கு எதிர்ப்பு தெரிவித்தார். போர்க்காலத்தில் பிரிட்டானியாவுடன் ஒத்துழைக்க வேண்டும் என்பது அவரது கருத்தாக இருந்தது. பின்னாளில் முகமது அலி ஜின்னாவுடனும் அகில இந்திய முஸ்லிம் லீக்குடன் பேச்சுவார்த்தை நடத்தி முடிவு காண விழைந்தார். இவரது திட்டம் *சி ஆர் பார்முலா* என அழைக்கப்பட்டது. 1946 ஆம் ஆண்டு அமைக்கப்பட்ட இடைக்கால அரசில் தொழில், வழங்கல், கல்வி மற்றும் நிதித்துறை அமைச்சராக பணியாற்றினார்.
# சக்ரவர்த்தி இராசகோபாலாச்சாரி

## குடும்பம்

ராஜாஜியின் மகள் லட்சுமி, மகாத்மா காந்தியின் நான்காவது மகன் தேவதாஸ் காந்தியை மணந்தவர். இவரது ஒரே மகன் சி. ஆர். நரசிம்மன் இந்திய அரசியல்வாதி ஆவார்.
# சக்ரவர்த்தி இராசகோபாலாச்சாரி

## வகித்த பதவிகள்

1947 முதல் 1948 வரை மேற்கு வங்க ஆளுனராகவும் 1948 முதல் 1950 வரை விடுதலை பெற்ற இந்தியாவின் முதல் கவர்னர் ஜெனரலாகவும் 1951 முதல் 1952 வரை உள்துறை அமைச்சராகவும் பணியாற்றினார். சென்னை மாநிலத்தின் முதலமைச்சராக 1952 முதல் 1953 வரை பதவி வகித்தார். அப்போது அவர் கொண்டுவந்த குலக்கல்வித் திட்டத்திற்காக மிகுந்த விமரிசனத்திற்கு ஆட்பட்டார். காங்கிரசின் சோசலிச நோக்கிற்கு எதிர்ப்பு தெரிவித்து அக்கட்சியிலிருந்து விலகி அரசின் *பெர்மிட்-கோட்டா ஆட்சி*க்கு மாறான தாராளமயத்தை கொள்கையாகக் கொண்ட சுதந்திராக் கட்சியை நிறுவி 1962,1967 மற்றும் 1972 பொது தேர்தல்களில் போட்டியிட்டார். 1967 சட்டமன்ற தேர்தலில் காங்கிரசிற்கு எதிரான அணியை ஒருங்கிணைத்து தமிழக அரசியலில் முதன்முறையாக காங்கிரசல்லாத ஆட்சி மலர துணை நின்றார்.அவருடன் கூட்டணி கண்ட சி. என். அண்ணாதுரை முதலமைச்சராக பொறுப்பேற்றார்.நாடாளுமன்றத்திலும் சுதந்திராக் கட்சி 45 இடங்களைப் பிடித்து முதன்மை எதிர்கட்சியாக விளங்கியது.
# சக்ரவர்த்தி இராசகோபாலாச்சாரி

## பாரத ரத்னா

1954 ஆம் ஆண்டு இந்தியாவின் உயரிய குடிமையியல் விருதான பாரத ரத்னா விருது இவருக்கு வழங்கப்பட்டது
# சக்ரவர்த்தி இராசகோபாலாச்சாரி

## இலக்கியம்

ராஜாஜி தமது எழுத்தாற்றலால் ஆங்கில இலக்கியத்திற்கு சிறப்பாக பங்களித்துள்ளார். தமிழிலும் ராமாயணம் மற்றும் மகாபாரதம் காவியங்களை மொழிபெயர்த்துள்ளார். இவர் கல்கி மற்றும் ரசிகமணி டி.கே.சியுடன் இணைந்து குற்றாலத்தில் இலக்கிய ஆய்வுகள் நடத்தினார். புகழ்பெற்ற கர்நாடக இசைப்பாடலான "குறை ஒன்றும் இல்லை, மறை மூர்த்தி கண்ணா" இவர் இயற்றிய பாடலே.
.
# சக்ரவர்த்தி இராசகோபாலாச்சாரி

## இந்தி திணிப்பு

1937 ஆம் ஆண்டு பிற காங்கிரசு ஆட்சி மாகாணங்களில் இல்லாத திட்டமான இந்தி மொழி கட்டாயப்பாடத் திட்டத்தைக் கொணர்ந்தவர். இந்தி எதிர்ப்புப் போராட்டத்தில் பங்கு கொண்டு உயிரிழந்த தாலமுத்து (தாளமுத்து) குறித்து சென்னைச் சட்டமன்றக் கூட்டத்தில் சர்.ஏ.டி.பன்னீர் செல்வம் கேள்வி எழுப்பிய போது, ’தற்குறி தாலமுத்து தேவையில்லாமல் சிறைப்பட்டு இறந்தார்’ என்று இவர் கூறிய பதில் கோடிக்கணக்கான தமிழர்களின் மனத்தைப் புண்படுத்தியது என்றும் அம்மக்களின் தற்குறித்தன்மையைப் போக்க எந்த நடவடிக்கையும் எடுக்காதவர் இவ்வாறு விமர்சித்தது பண்பாடல்ல என்றும் நெ.து.சுந்தரவடிவேலு குறிப்பிடுகின்றார்.
# சக்ரவர்த்தி இராசகோபாலாச்சாரி

## மதுவிலக்கு

இந்திய தேசிய காங்கிரசின் கொள்கைகளில் ஒன்றான மதுவிலக்குக் கொள்கையில் ராஜாஜி ஈடுபாடு உடையவராக இருந்தார். அவர் சென்னை மாகாணத்தின் முதலமைச்சராக 1937ஆம் ஆண்டில் பொறுப்பேற்ற பின்னர், அன்றைய சேலம் மாவட்டத்தில் மதுவிலக்கை அமல்படுத்தினார். அதனால் ஏற்பட்ட வருவாய் இழப்பை ஈடுகட்ட 1939ஆம் ஆண்டில் விற்பனைவரியை விதித்தார். 1952ஆம் ஆண்டில் சென்னை மாகாண முதல்வராக இரண்டாம் முறை இருந்தபொழுது மாகாணம் முழுக்க மதுவிலக்கை அமல்படுத்தினார். 1971-ஆகத்து-31ஆம் நாள் முதல் தமிழ்நாட்டில் மதுவிலக்கு கைவிடப்படும் என அன்றைய முதலமைச்சர் மு. கருணாநிதி அறிவித்தபொழுது, அம்முடிவைக் கைவிடும்படி கோபாலபுரத்தில் இருக்கும் கருணாநிதியின் வீட்டிற்கு 1971-சூலை-20ஆம் நாள் மாலை கொட்டும்மழையில் சென்று கருணாநிதியைச் சந்தித்து மதுவிலக்கை கைவிட வேண்டாம் என கேட்டுக்கொண்டார்.
# சக்ரவர்த்தி இராசகோபாலாச்சாரி

## நினைவுச் சின்னங்கள்

தமிழ்நாடு அரசு சக்ரவர்த்தி ராஜகோபாலாச்சாரி நினைவைப் போற்றும் வகையில் கிருஷ்ணகிரி மாவட்டம் தொரப்பள்ளியில் அவர் வாழ்ந்த இல்லத்தை நினைவு இல்லமாகவும், அவரது உடல் அடக்கம் செய்யப்பட்ட இடமான சென்னை கிண்டியில் அவருக்கு நினைவு மண்டபமும். அமைத்துள்ளது. மேலும் ஓமந்தூரார் அரசினர் தோட்டத்தில் உள்ள தமிழ்நாடு அரசுக்குச் சொந்தமான மண்டபத்திற்கு ராஜாஜி மண்டபம் என்று பெயர் சூட்டியுள்ளது.பார்க்க
# சக்ரவர்த்தி இராசகோபாலாச்சாரி

## படைப்புகள்

- தமிழில் முடியுமா
- திண்ணை ரசாயனம்
- சக்கரவர்த்தித் திருமகன்
- வியாசர் விருந்து
- கண்ணன் காட்டிய வழி
- பஜகோவிந்தம்
- கைவிளக்கு
- உபநிஷதப் பலகணி
- ரகுபதி ராகவ
- முதல் மூவர் (மீ.ப.சோமுவுடன்)
- திருமூலர் தவமொழி (மீ.ப.சோமுவுடன்)
- மெய்ப்பொருள்
- பக்திநெறி, வானதி பதிப்பகம், சென்னை.
- ஆத்ம சிந்தனை
- ஸோக்ரதர்
- பிள்ளையார் காப்பாற்றினார்
- ஆற்றின் மோகம்
- வள்ளுவர் வாசகம், 1960, கல்கி வெளியீடு, சென்னை.
ள* ராமகிருஷ்ண உபநிஷதம்
- வேதாந்த தீபம்
# சக்ரவர்த்தி இராசகோபாலாச்சாரி

## பெற்ற விருதுகள்

- பாரத ரத்னா விருது, 1954
- சாகித்திய அகாதமி விருது, 1958 - சக்கரவர்த்தித் திருமகன் (இராமாயணம் - உரைநடையில்)
# சக்ரவர்த்தி இராசகோபாலாச்சாரி

## இதனையும் காண்க

- சி. ஆர். நரசிம்மன்
- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
# சக்ரவர்த்தி இராசகோபாலாச்சாரி

## மேலும் அறிய

- "ராஜாஜி" - கௌசிகன்
- .
# என் தங்கை (1952 திரைப்படம்)

***என் தங்கை*** என்பது 1952 ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், ஈ. வி. சரோஜா மற்றும் பலரும் நடித்திருந்தனர். இந்த படம் டி. எஸ். நடராஜனின் இதே பெயரிலான நாடகத்தை அடிப்படையாகக் கொண்டது. இது 1952 மே 31 அன்று வெளியானது. இந்த படம் இந்தியில் சோட்டி பெஹேன் என்றும், தெலுங்கில் ஆடா படுச்சு என்றும், கன்னடத்தில் ஒந்தே பல்லியா ஹூகலு என்றும் மறுஉருவாக்கம் செய்யப்பட்டது. இதில் எம்.ஜி.ஆர் ஜோடி இல்லாமல் நடித்தார். அவர் கதாபாத்திரம் கடலில் இறங்கி தற்கொலை செய்து கொள்வதாக காட்டப்படும்.
# என் தங்கை (1952 திரைப்படம்)

## நடிப்பு

;நடிகர்கள்
- இராஜேந்திரனாக ம. கோ. இராமச்சந்திரன்
- சூரியமூர்த்தியாக பி. எஸ். கோவிந்தன்
- செல்வமாக பி. வி. நரசிம்மபாரதி
- கருணாகரம் பிள்ளையாக எம். ஜி. சக்கரபாணி
- வீராசாமி பிள்ளையாக டி. ஆர். பி. ராவ்
- அழகனாக சி.எ ஸ். பாண்டியன்
- வீரையனாக எஸ்.என்.நாராயணசாமி
- சித்ரகுப்தனாக *கொட்டாப்புளி ஜெயராமன்*
- *மாஸ்டர்* கிருஷ்ணன் *இடியட்* பாயாக
- குண்டு செட்டியாக என். ஆழ்வார்  
;நடிகைகள்
- இராஜமாக மாதுரி தேவி
- மேரியாக வி. சுசீலா
- குணவதியாக எஸ். ஆர். ஜானகி
- மீனாவாக ஈ. வி. சரோஜா
- அழகியாக எம். என். ராஜம்
# என் தங்கை (1952 திரைப்படம்)

## தயாரிப்பு

கோயம்புத்தூரில் உள்ள சென்ட்ரல் ஸ்டுடியோவில் திரைப்பட முன் தயாரிப்பு குழுவினர், பாவலர் பாலசுந்தரத்தின் பராசக்தி நாடகத்தையும், டி. எஸ். நடராஜனின் என் தங்கை நாடகத்தையும் இணைத்து ஒரே திரைப்படமாக உருவாக்கத் திட்டமிட்டனர். ஆனால், நடராஜன் இந்த யோசனையை ஏற்கவில்லை; என் தங்கை இறுதியில் சா. நாராயண மூர்த்தி இயக்கத்தில் தனிப்படமாக உருவாக்கப்பட்டது. துவக்கத்தில் பாடகர் திருச்சி லோகநாதனை நாயகனாக வைத்து படப்பிடிப்பு நடத்தபட்டது. சில காட்சிகள் படமாக்கப்பட்ட நிலையில், அவருக்கு நடிப்பு சரியாக வரவில்லை என நாராயண மூர்த்தி கருதியதால் அவர் படத்திலிருந்து நீக்கப்பட்டார். நடகத்தில் இந்தக் கதாபாத்திரத்தில் நடித்த சிவாஜி கணேசனை அதே கதாபாத்திரத்தை திரைப்படத்தில் நடிக்க வைக்க முன்னர் முயற்சிகள் மேற்கொள்ளப்பட்டன. இறுதியில் அந்தப் பாத்திரம் எம். ஜி. ராமச்சந்திரனுக்குச் சென்றது.
# என் தங்கை (1952 திரைப்படம்)

## பாடல்கள்

இப்படத்திற்கு சி. என். பாண்டுரங்கன் இசையமைத்தார்.  
| "ஆடும் ஊஞ்சலைப் போலே" | டி. ஏ. மோதி, பி. லீலா | சுரதா | 03:33 |  |
| --- | --- | --- | --- | --- |
| "அழகாய் பொம்மை வைத்து" | ஏ. பி. கோமளா | அ. மருதகாசி | 03:02 |  |
| "குட்லக் குட்லக்" | சி. எஸ். பாண்டியன், ஏ. ஜி. ரத்னமாலா | அ. மருதகாசி | 02:30 |  |
| "மீளா துயராமோ...கண்கள் இரண்டும்" | என். இலலிதா பானு | நரசிம்மன் | 03:39 |  |
| "தீன தயாபரி தாயே" | எம். எல். வசந்தகுமாரி | சரவணபவானந்தர் | 03:34 |  |
| "காதல் வாழ்விலே மகிழ்ந்தோம்" | டி. ஏ. மோதி, பி. லீலா | பாரதிதாசன் | 03:11 |  |
| "வாழ்வதிலும் நலம் சூழ்வதிலும்" | பி. எஸ். கோவிந்தன் | பாரதிதாசன் | 02:56 |  |
| "இன்பமே சிறிதும் அறியாத பெண் ஜென்மம்" | பி. லீலா | சரவணபவானந்தர் | 03:12 |  |
| "நாளுக்கு நாள் பார்க்கிற போதே" | என். லலிதா | அ. மருதகாசி | 03:01 |  |
| "வறுமை புயலாலே...கருவிலே உருவான காயம்" | ஏ. எம். ராஜா | அ. மருதகாசி | 04:01 |  |
| "என் இன்ப ஜோதியே உன் அன்பு பார்வையால்" | பி. எஸ். கோவிந்தன், கே. வி. ஜானகி | அ. மருதகாசி | 03:34 |  |
| "அன்னையே அன்னையே அன்னையே அருள் தாரும் மேரி தாயே" | ஏ. பி. கோமளா | கி. ராஜகோபால் | 03:22 | } |
# என் தங்கை (1952 திரைப்படம்)

## வரவேற்பு

இந்தப் படம் வணிக ரீதியாக வெற்றி பெற்றது. திரைப்பட வரலாற்றாசிரியர் ராண்டார் கை 2008 இல் எழுதுகையில், "அதன் உணர்ச்சிபூர்வமான கதைக்களத்திற்காகவும், எம்ஜிஆரின் பாசமிகு அண்ணனான நடிப்பானது, அவரது சிறந்த நடிப்புகளில் ஒன்றாக விமர்சகரால் கருதப்படுகிறது" என்று கூறினார். இந்தப் படம் தெலுங்கில் நா செல்லேலு (1953) என்ற பெயரில் அதே குழுவினால் மறுஉருவாக்கம் செய்யப்பட்டது. எல். வி. பிரசாத் இந்தியில் சோட்டி பஹேன் (1959) என்றும்,
# சீன சிங்க நடனம்

**சீன சிங்க நடனம்** பாரம்பரிய சீன நடனங்களில் ஒன்று. சிங்கத்தின் அசைவுகளை சிங்கம் போன்று உடையணிந்து பாசாங்கு செய்வதே சிங்க நடனம் ஆகும். பொதுவாக இரண்டு பேர் சிங்க நடனத்தை ஆடுவர். ஒருவர் தலையை பிடித்துக்கொண்டு முதல் இரு கால்களுமாக, மற்றவர் உடல் போன்ற போர்வைக்குள் பின் இரு கால்களுமாக சேர்ந்து ஒரு மிருகமாக, சிங்கமாக ஆடுவர். சிங்கத்தின் தலை கண்களையும் வாய்களை திறந்து மூடும்படி செய்யப்பட்டிருக்கும். இசைக்கேற்ப தாளத்துடன் சிங்கம் அங்கும் இங்கும் அசைந்து ஆடும். கால்களின் ஒத்திசைவு, இரு ஆட்டக்காரர்களின் ஒத்தசைவு இங்கு முக்கியம்.
# பம்பலப்பிட்டி

**பம்பலப்பிட்டி** (*Bambalapitiya*) இலங்கையின் தலைநகர் கொழும்பின் ஒரு நகர்ப் பகுதியாகும். **கொழும்பு 4** என்ற குறியீட்டுடன் காலி வீதியில் கிட்டத்தட்ட 1.5 கிமீகள் தூரம் இது பரந்துள்ளது. இதன் மேற்குப் பகுதியில் இந்தியப் பெருங்கடலும் தெற்கே வெள்ளவத்தை, வடக்கே கொள்ளுப்பிட்டி ஆகியவையும் அமைந்துள்ளன. இங்கு தமிழர்கள் செறிந்து வாழ்கிறார்கள். இங்கு வழிபாட்டுத் தலங்களாக பம்பலப்பிட்டி கதிரேசன் கோயில், பம்பலப்பிட்டி சம்மாங்கோடு மாணிக்கவிநாயகர் கோயில், பம்பலப்பிட்டி புதிய கதிரேசன் கோயில் ஆகியவை அமைந்துள்ளன. தமிழ்ப் பாடசாலையாக பம்பலப்பிட்டி இந்துக் கல்லூரி, பம்பலப்பிட்டி இராமநாதன் மகளிர் கல்லூரி, பம்பலப்பிட்டி புனித மரியாள் தமிழ் மகா வித்தியாலயம் ஆகியவை அமைந்துள்ளன. இது தவிரப் பல சிங்களப் பாடசாலைகளும் ஆங்கில மொழியூடாகக் கற்பிக்கப்படும் சர்வதேசப் பாடசாலைகளும் அமைந்துள்ளது.
# மாறுகால் மாறுகை

**மாறுகால் மாறுகை** வாங்குதல் என்பது தமிழர் மத்தியில் வரலாற்று ரீதியாக புழக்கத்திலுள்ள ஒரு தண்டிக்கும் முறையாகும்.  
பழிவாங்கும் முறையாகவும் கூட இது காணப்படுகிறது.  
இடது காலையும் வலது கையையும் அல்லது வலது காலையும் இடது கையையும் கூரிய ஆயுதம் கொண்டு வெட்டி எடுத்தல் என்று இது பொருள்படும். தமிழர் பண்பாட்டியற் கூறுகளில் ஒன்றான அரிவாள் கலாசாரத்தோடு இது இணைத்துப்பார்க்கப்படக்கூடியது.  
ஒருவர் மீது ஏற்படும் பல்வேறு காரணங்களின் பின்னணியாக எழும் அதீதமான கோபத்தின் விளைவாகவே இவ்வாறு மாறுகால் மாறுகை வாங்கப்படுகிறது. இந்த பழிவாங்கல் அல்லது தண்டனை, ஒருவரை முற்றிலுமால செயலிழக்கச்செய்துவிடுகிறது.
# அரிக்கமேடு

கிடைத்த கிபி 1 - 2 நூற்றாண்டின் உரோமானிய குழந்தை பொம்மை, குய்மெட் அருங்காட்சியகம்]]  
கிடைத்த கிபி முதல் நூற்றாண்டின் உரோமானிய மட்பண்டத்தின் துண்டு, குய்மெட் அருங்காட்சியகம்]]  
அருகில் கண்டெடுக்கப்பட்ட உரோமானிய மட்பண்டத்தின் துண்டு, கிபி முதல் நூற்றாண்டு]]  
**அரிக்கமேடு** என்னுமிடம், தென் இந்தியாவின் பாண்டிச்சேரி யூனியன் பிரதேசத்தின் அருகிலுள்ள தொல்பொருளாய்வு சார்ந்த இடமாகும்.சோழர் காலத்தில் அரிக்கமேடு ஒரு மீனவ கிராமமாக இருந்தது. இங்கிருந்து உரோம் நகருடன் வாணிபம் நடை பெற்றது என்று அகழ்வாராய்ச்சி தெரிவிக்கின்றது.  
புதுச்சேரிக்குத் தெற்கே ஆறு கிலோ மீட்டர் தூரத்தில் அரியாங்குப்பம் ஆற்றின் கரையில் அமைந்துள்ளது. புதுச்சேரியிலிருந்து அங்கு செல்ல விரும்புபவர்கள் கடலூர் சாலை வழியாக அரியாங்குப்பம் சென்று அங்கிருந்து வீராம்பட்டினம் செல்லும் சாலையில் "காக்காயந்தோப்பு" என்னும் சிற்றூருக்குச் செல்லவேண்டும். அரியாங்குப்பம் ஆற்றின் வலது கரையில் அரிக்கமேடு அமைந்துள்ளது. அந்த இடத்தில், மேற்கிலிருந்து கிழக்கு நோக்கியோடிய ஆறு வளைந்து வடக்கு நோக்கிச் சென்று பின்னர் கடலில் கலக்கிறது  
அரிக்கமேடு அழகான அமைதியான இடம் என்பது மட்டுமின்றி அங்கு வெளிநாட்டு வாணிபம் மிகச்செழிப்புற்று வளர்ந்திருந்திருக்கிறது என்பதும் கவனத்திற்குரியது ஆகும். இந்த இடம் எவ்வளவு வளத்துடனும் வனப்புடனும் விளங்கியது என்பதை அங்குள்ள திருமிகு "பிஞ்ஞோ தெ பெகெய்ன்" (MGR PIGNAY DE BEHAINE) என்ற கிருத்துவ மதகுருவின் அழகிய வீடு நமக்கு நன்கு புலப்படுத்துகிறது. இந்த வீட்டை மக்கள் "அத்ரான் சாமியர் வீடு" என்று அழைத்து வந்தனர். இந்த வீடு 20-ஆம் நூற்றாண்டின் தொடக்கம் வரை, புதுச்சேரியில் இருந்த "கிருத்து சபைக்கு" (MISSIONS ETRANGERES) சொந்தமாக இருந்தது. அங்கு பாடசாலைகளும், ஓய்வு இல்லங்களும் நடத்தப்பட்டு வந்தன. தற்போது இச்சாமியாரின் வீட்டின் முகப்பின் ஒரு சிறு பகுதியும், பிற்பகுதி முபுவதும் இடிந்து கிடப்பதைக் காணலாம். இவை அடர்ந்த மாந்தோப்பின் நடுவில் காணப்படுகின்றன. மரங்கள் அடர்ந்து காணப்பட்டாலும், முறைப்படி திட்டமிட்டு வடிவமைக்கப்பட்ட தோட்டத்தின் அமைப்பு காணப்படுகிறது. இந்த வீட்டிற்கு மேற்கே 150 மீட்டர் தொலைவில் அரியாங்குப்பம் ஆறு ஓடுகிறது.  
1937-ஆம் ஆண்டு "திரு.ழுவோ துய்ப்ரேய்" என்றழைக்கப்படும் பேராசிரியர், புதுச்சேரி பிரேஞ்ச்சுக்கல்லூரியில் பணிபுரிந்து வந்தார். இவர் ஒரு பிரஞ்சுக்காரர். இவர் ஒருமுறை அரிக்கமேடு பகுதிக்கு உலாவச் சென்றார். அங்குச்சிதறிக்கிடந்த சிறு சிறு பொருட்களும் கண்ணாடித் துண்டுகளும், சில அரியகற்களும். பளபளக்கும் பல்வகைக் கற்களும் அவரது கவனத்தைக் கவர்ந்தன. இக்கற்களை அங்கு விளையாடிக்கொண்டிருந்த சிறுவர்கள் அவரிடம் கொண்டு வந்து கொடுத்தனர். திரு. துய்ப்ரேய் அவர்களுக்கு மிட்டாய், பணம் அல்லது வேறு ஏதாவது பரிசுப் பொருட்கள் கொடுப்பார். இப்பரிசுப் பொருட்களால் கவரப்பட்ட சிறுவர்கள் மேலும் மேலும் பொருட்களை சேமித்து அவரிடம் கொண்டுவந்து கொடுப்பதில் ஆர்வம் காட்டினர்.
# அரிக்கமேடு

## இதனையும் காண்க

- ஆதிச்சநல்லூர் தொல்லியல் களம்
- கீழடி அகழாய்வு மையம்
- அழகன்குளம் தொல்லியல் களம்
- வீராம்பட்டினம்
# தென்றலும் புயலும்

**தென்றலும் புயலும்** 1978 ஆம் ஆண்டில் இலங்கையில் தயாரிக்கப்பட்டு வெளி வந்த தமிழ்த் திரைப்படம் ஆகும். அவ்வாண்டில் திரையிடப்பட்ட 6 ஈழத்து தமிழ்த் திரைப்படங்களில் இதுவுமொன்று. திருகோணமலையைச் சேர்ந்த மருத்துவர் எஸ். ஆர். வேதநாயகம் தான் பலமுறை மேடையேற்றிய மேடை நாடகத்திற்கு, தானே திரைக்கதை, வசனம் எழுதி, திரைப்படமாக தயாரித்தார். பல சிங்களத் திரைப்படங்களிலும், சில ஈழத்துத் தமிழ்த் திரைப்படங்களிலும் பணியாற்றிய அனுபவத்துடன் எம். ஏ. கபூர் ஒளிப்பதிவையும், இயக்கத்தையும், அலிமான் படத் தொகுப்பையும் செய்திருந்தனர்.
# தென்றலும் புயலும்

## நடிகர்கள்

- சிவபாதவிருதையர், இவர் திருகோணமலையில் வங்கி முகாமையாளராகப் பணியாற்றியவர்.
- இயற்கை மகள் எழுதும் கவிதையிலே.. (பாடியவர்: சுஜாதா அத்தநாயக்க)
- துணை தேடி வந்தது ஒரு பறவை.. (பாடியவர்: எஸ். கலாவதி)
- சந்திர வதனத்தில் இந்த நீலப்பூ.. (பாடியோர்: வி. முத்தழகு, எஸ். கலாவதி)
- அரும்பான ஆசை நெஞ்சில்... (வி. முத்தழகு)
- அவள் தான் என்னுயிர்க் காதலி... (பெர்டினண்ட் லோப்பஸ்)
# தென்றலும் புயலும்

## குறிப்பு

- யாழ்ப்பாணத்தில் சமகாலத்தில் "லிடோ" திரையரங்கில் "தென்றலும் புயலும்" திரைப்படமும், "ராணி" திரையரங்கில் "வாடைக்காற்று" திரைப்படமும் காண்பிக்கப்பட்டன. இப்படி இரண்டு ஈழத்து தமிழ்த்திரைப்படங்கள் ஒரு நகரத்தில் சமகாலத்தில் திரையிடப்படுவது அரிதாகும்.
- இத்திரைப்படத்தில் பின்னணி பாடிய பேர்டினண்ட் லோபஸ் தான் "நிர்மலா" படத்தில் இடம்பெற்ற புகழ் பெற்ற பாடலான "கண்மணி ஆடவா" என்ற பாடலைப் பாடியவர்.
# மாலன்

**மாலன்** என அறியப்படும் **மாலன் நாராயணன்** (*Maalan Narayanan*, பிறப்பு: 16 செப்டம்பர் 1950) நன்கு அறியப்பட்ட எழுத்தாளரும், ஊடகவியலாளரும்' சாகித்திய அகாதமி விருது பெற்றவரும் ஆவார். புதிய தலைமுறை என்னும் இதழின் ஆசிரியராகப் பணியாற்றியுள்ளார். முன்னதாக இந்தியா டுடே (தமிழ்), தினமணி, குமுதம், குங்குமம் ஆகிய முன்னணித் தமிழ் இதழ்களிலும், சன் செய்தித் தொலைக்காட்சியின் ஆசிரியராகவும் திசைகள் என்ற இணையம் வழிச் சஞ்சிகையின் ஆசிரியராகவும் பணியாற்றியுள்ளார்.
# மாலன்

## வாழ்க்கைச் சுருக்கம்

1950ம் ஆண்டு தமிழ்நாடு, ஸ்ரீவில்லிப்புத்தூரில் பிறந்த மாலன் திருநெல்வேலியைப் பூர்வீகமாகக் கொண்டவர். எழுத்து இதழ் மூலம் கவிதைக்கும், கவிதை மூலம் எழுத்துலகிற்கும் தனது 16ம் வயதில் அறிமுகம் ஆன இவர், 1970 - 1985 ம் ஆண்டுகளில் தமிழகத்தில் வெளியான இலக்கியச் சிற்றேடுகள் அனைத்திலும் சிறுகதைகளும் கவிதைகளும் எழுதியவர். கணையாழி ஆசிரியர் குழுவிலும் சிறிது காலம் பங்களித்தார். மாலன் அமெரிக்காவில் உள்ள ஃபுளோரிடா பல்கலைக்கழகத்தில் இதழியல் பயின்றவர்.
# மாலன்

## இதழியல் பணிகள்

சாவி, குமுதம் ஆகிய இதழ்களில் துணை ஆசிரியராகப் பணியாற்றியவர்.  
1981ல் 'திசைகள்' இதழின் ஆசிரியராகப் பொறுப்பேற்றார். பின்னர் இந்தியா டுடே (தமிழ்), தின மணி, குமுதம், குங்குமம், புதிய தலைமுறை (2009 அக்டோபர் முதல்) ஆகிய இதழ்களிலும் சன் நியூஸ் தொலைக்காட்சியிலும் ஆசிரியராகப் பணியாற்றினார். ஒருங்குறி எழுத்துருவில் அமைந்த முதல் தமிழ் இணைய இதழான 'திசைகள்' இதழின் ஆசிரியர். கணினியில் தமிழை வளர்ப்பதில் ஆர்வம் கொண்ட மாலன், மைக்ரோசாஃப்ட் நிறுவனத்தின் ஆபீஸ் மென்பொருள் தமிழாக்கம் செய்யப்பட்டதில் முக்கியப் பங்காற்றினார்.  
இந்தியப் பிரதமர்கள் நரசிம்மராவ், வாஜ்பாய் மற்றும் இந்தியக் குடியரசுத் தலைவர் கே. ஆர். நாராயணன் ஆகியோருடன் அவர்களது ஊடகக் குழு உறுப்பினராக வெளிநாட்டுப் பயணங்கள் மேற்கொண்டவர். மனோன்மணியம் சுந்தரனார் பல்கலைக்கழகம், பாரதிதாசன் பல்கலைக்கழகம் ஆகியவற்றில் மேலவை உறுப்பினராகப் பணியாற்றினார்.
# மாலன்

## எழுத்துப் பணி

இவரது சிறுகதைகள் மதுரைக் காமராசர் பல்கலைக்கழகத்தில் சமகால இலக்கியத்திற்கான நூலாக ஐந்தாண்டுகளுக்கும் மேலாக முதுநிலை மாணவர்களுக்குப் பரிந்துரைக்கப்பட்டிருந்தது. இவரது படைப்புக்கள் குறித்து தமிழ்நாட்டில் உள்ள சில பல்கலைக்கழகங்களில் நான்கு மாணவர்கள் முனைவர் பட்ட ஆய்வு மேற்கொண்டிருக்கிறார்கள். சிங்கப்பூர் அரசு நிறுவனமான சிங்கப்பூர் தேசியக் கலைமன்றம் ஆதரவில் நடைபெறும் எழுத்தாளர் வார நிகழ்ச்சிக்கும், தேசிய நூலக வாரியத்தால் ஏற்பாடு செய்யப்பட்ட வாசிப்போம் சிங்கப்பூர் நிகழ்ச்சிக்கும் அழைக்கப்பட்டவர்.  
சாகித்ய அகாதெமியின் பொதுக் குழுவிலும், லலித் கலா அகாதெமி, ஆகியவற்றின் பொதுக் குழு உறுப்பினர். ராஜாராம் மோகன்ராய் நூலக அறக்கட்டளையின் உறுப்பினர். சாகிததிய அகாதெமியின் தமிழ் ஆலோசனைக் குழு உறுப்பினராக 2018ஆம் ஆண்டு முதல் 2022ஆம் ஆண்டு வரை நியமிக்கப்பட்டுள்ளார்.  
இந்தியாவில் அவசர நிலைக்கு எதிராக இவர் எழுதிய கவிதை ஆங்கிலத்தில் மொழிபெயர்க்கப்பட்டு, டஃப்ட் பல்கலைக் கழக அமெரிக்கப் பேராசிரியர் ஆலிவர் பெரி தொகுத்த ஒரு நூலில் (Voices of Emergency) இடம் பெற்றுள்ளது. இவரது சிறுகதைகள் சீனம், மலாய், பிரன்ச் மொழிகளில் மொழிபெயர்க்கப்பட்டுள்ளன. இவரது கதைகள் ஆங்கிலம் மற்றும் இந்திய மொழிகளிலும் மொழிபெயர்க்கப்பட்டு இல்லஸ்ட்ரேடட் வீக்லி ஆஃப் இந்தியா, டெக்கான் ஹெரால்ட், இந்தியா டுடே (மலையாளம்), மாத்ருபூமி (மலையாளம்), விபுலா (இந்தி) ஆகிய இதழ்களில் வெளியாகியுள்ளன. கல்கத்தாவில் உள்ள எழுத்தாளர்கள் பயிலரங்கு (Writers Workshop) தனது ஆங்கிலத் தொகுப்பில் இவரது கதைகளை வெளியிட்டிருக்கிறது.
# மாலன்

## படைப்புகள்

### நெடுங்கதை

1. நந்தலாலா
1. வழிதவறிய வண்ணத்துப்பூச்சிகள்; 1980 சூலை; (மோனா இதழ்)
1. ஜனகனமண
1. எம்.எஸ்.
# மாலன்

## படைப்புகள்

### கட்டுரைகள்

1. நேற்றின் நிழல்
1. என் ஜன்னலுக்கு வெளியே (இரு பாகங்கள்); புதியதலைமுறை வெளியீடு
1. காலத்தின் குரல்; புதியதலைமுறை வெளியீடு
1. கடைசி பக்கம்
1. சொல்லாத சொல்
# மாலன்

## படைப்புகள்

### இலக்கிய ஆய்வு

1. புரட்சிக்காரர்கள் நடுவே
1. கயல் பருகிய கடல்
# மாலன்

## படைப்புகள்

### கவிதை

1. மனம் எனும் வனம்
# மாலன்

## படைப்புகள்

### புனைவற்ற புனைவு

1. உயிரே உயிரே
# மாலன்

## பரிசுகளும் விருதுகளும்

- இந்தியாவின் உயரிய இலக்கிய விருதுகளில் ஒன்றான பாரதீய பாஷா பரிஷத்தின் விருது (2017)
- தமிழக அரசின் சிறந்த மொழிபெயர்ப்பாளருக்கான விருது (2019)
- கண்ணதாசன் விருது
- கம்பன் கழக விருது ஆகியவற்றைப் பெற்றவர்.
- சிங்கப்பூர் தேசிய நூலகம் அளிக்கும் லீ காங்சியான் ஆய்வுக் கொடையைப் பெற்ற முதல் இந்தியரும் தமிழரும் இவரே.
- 2021ஆம் ஆண்டின் தமிழில் சிறந்த மொழிபெயர்ப்பாளருக்கான சாகித்திய அகாதமி விருது (*ஒரு பிணந்தூக்கியின் வரலாற்றுக் குறிப்புகள்* நூல் சைரசு மிசுட்டரி எழுதிய "குரோனிக்கல் ஆஃப் கார்பசு பேரியர்" என்னும் ஆங்கிலப் புதினத்தை மொழிபெயர்த்து எழுதப்பட்டது.)
# மாலன்

## இணையப் பங்களிப்புகள்

- *திசைகள்* - திசைகள் முதலில் 1981 சனவரியில் அச்சில் வார இதழாக வந்தது. 2003ல் இணையத்தில் மின் இதழாக வந்தது.
- *அக்ஷர* - 24 மொழிகளில் வெளியாகும் இணைய இதழ்.
# விக்கிப்பீடியா:ஆண்டு நிறைவுகள்/மார்ச்சு 22

**மார்ச் 22**: உலக நீர் நாள்
- 1622 &ndash; அமெரிக்காவின் வேர்ஜினியா மாநிலத்தில் ஜேம்ஸ்டவுன் நகரில் அல்கோன்கியான் பழங்குடிகள் 347 ஆங்கில குடியேற்றவாசிகளைப் படுகொலை செய்தனர்.
- 1739 &ndash; நாதிர் ஷா தில்லியைக் கைப்பற்றி நகரை சூறையாடி, **மயிலாசனத்தின்** (படம்) நகைகளைக் கைப்பற்றினான்.
- 1784 &ndash; மரகத புத்தர் சிலை தாய்லாந்தில் இன்றைய இருப்பிடமான வாட் பிரசிறீ ரத்தின சசாதரத்திற்கு பெரும் ஊர்வலமாக எடுத்துச் செல்லப்பட்டது.
- 1943 &ndash; இரண்டாம் உலகப் போர்: பெலருசின் காத்தின் கிராம மக்கள் அனைவரும் நாட்சிகளால் உயிருடன் எரித்துக் கொல்லப்பட்டனர்.
- 1995 &ndash; சோவியத் விண்வெளிவீரர் வலேரி பொல்யாக்கொவ் விண்ணில் 438 நாட்கள் கழித்துவிட்டு பூமி திரும்பினார்.
- 2017 &ndash; இலண்டனில் பிரித்தானிய நாடாளுமன்றத்தில் நடத்தப்பட்ட தாக்குதலில் நால்வர் கொல்லப்பட்டனர், 20 பேர் காயமடைந்தனர்.
**தி. வே. சுந்தரம்** (பி.&nbsp;1877) **கோவை மகேசன்** (பி.&nbsp;1938) **ஜெமினி கணேசன்** (இ.&nbsp;2005)
# விக்கிப்பீடியா:ஆண்டு நிறைவுகள்/மார்ச்சு 23

**மார்ச் 23**: பாக்கித்தான் – குடியரசு நாள் (1956)
- 1801 &ndash; உருசியப் பேரரசர் முதலாம் பவுல் புனித மைக்கேல் அரண்மனையில் அவரது படுக்கையறையில் வைத்துப் படுகொலை செய்யப்பட்டார்.
- 1816 &ndash; அமெரிக்க மதப் பரப்புனர்கள் கொழும்பு வந்தடைந்தனர்.
- 1857 &ndash; எலிசா ஒட்டிஸ் முதலாவது பயணிகளுக்கான உயர்த்தியை நியூயார்க் நகரில் அமைத்தார்.
- 1931 &ndash; இந்திய விடுதலைப் போராட்ட வீரர்களான **பகத் சிங்** (படம்), சிவராம் ராஜகுரு, சுக்தேவ் தபார் ஆகியோர் காவல்துறை அதிகாரி ஒருவரைக் கொலை செய்த குற்றத்திற்காகத் தூக்கிலிடப்பட்டனர்.
- 1940 &ndash; அகில இந்திய முசுலிம் லீக்கின் மாநாட்டில் இந்தியாவை மத அடிப்படையில் பிரிக்கும் கோரிக்கை வெளியிடப்பட்டது.
- 2001 &ndash; உருசியாவின் மீர் விண்வெளி நிலையம் வளிமண்டலத்தில் வெடித்து, பீஜியின் அருகில் தெற்கு பசிபிக் பெருங்கடலில் வீழ்ந்தது.
**லட்சுமி** (பி.&nbsp;1921) **குமாரசாமிப் புலவர்** (இ.&nbsp;1922) **பி. வி. நரசிம்மபாரதி** (பி.&nbsp;1924)
# அரைஞாண்

**அரைஞாண்** என்பது பெரும்பாலான தமிழ் ஆண்கள், குழந்தைகள் இடுப்பில் அணியும் ஒரு கயிறு ஆகும். ஓரிரு இந்திய ரூபாய் மதிப்புள்ள எளிய கயிறு முதல் விலை மதிப்புடைய வெள்ளி, பொன் கயிறுகள் வரை அவரவர் வசதிக்கும் விருப்பத்துக்கும் ஏற்ப இக்கயிற்றை அணிவர். கயிறுகள் கறுப்பு அல்லது சிவப்பு நிறத்தில் இருக்கும். பெரும்பாலான தமிழ் இந்துக்கள், கிறித்தவ ஆண்கள், குழந்தைகள் இதை அணிந்திருப்பதைக் காணலாம். சிற்றூர்களில் உள்ள இசுலாமியர்களிடமும் இதை அணியும் பழக்கம் உண்டு.  
அரைஞாணைப் பெரும்பாலும் ஆடைக்குள் மறைவாகத் தான் அணிந்திருப்பர். இப்படி அணிவதே கண்ணியமாகக் கருதப்படுகிறது. இடையில் அணியப்படும் வேட்டி, கோவணம் போன்ற ஆடைகளை இறுக்கிக் கட்ட இது பயன்படுகிறது. என்றாலும், இடுப்புவார் போன்றவற்றை பயன்படுத்துவோரும் சமய நம்பிக்கை, சமூகப் பழக்கவழக்கங்கள் சார் காரணங்களுக்காக இதை அணிகிறார்கள். இந்து சமயத்தில் ஒருவர் இறக்கும் போதே அரைஞாணை அகற்றுகிறார்கள் என்பதால், ஒருவர் அரைஞாணை அணியாமல் இருப்பதை வீட்டில் உள்ள பெரியவர்கள் விரும்புவதில்லை. தவிர, அரைஞாண் உடலை இரண்டாகப் பகுத்துக் காட்டி, உடை போல் செயல்படுவதால் அரைஞாண் மட்டும் அணிந்தோர் அம்மணமாக இருப்பதாகவும் கருதப்படுவதில்லை. அரைஞாண் அணியாமல் உடையும் இல்லாமல் இருப்பவர்களை "முழு முண்டமாக" இருப்பதாகக் குறிப்பிடுவதையும் காணலாம்.  
உடை, சமயம் சார் தேவைகள் போக, நடைமுறை காரணங்களுக்காகவும் இதை அணிகிறார்கள். எடுத்துக்காட்டுக்கு, கிராமப் புறங்களில் நீச்சல் பழக்கி விடுபவர் அரைஞாணில் சேலை, வேட்டியைக் கட்டிப் அதைப் பிடித்து நீச்சல் பழக்கி விடுவார்கள். நீச்சல் அறியாத பிள்ளைகள் நீர் நிலைகளில் மூழ்க நேர்ந்தாலும், பற்றி இழுப்பதற்கு ஏதுவாக அரைஞாண் உதவுகிறது. சாவிக் கொத்து, முள்வாங்கி போன்றவற்றை கோத்து வைத்துக் கொள்ளவும் அரைஞாண் உதவுகிறது.  
தமிழ் நிலப்பகுதிகள் போக இந்தியாவிலும் பாக்கிஸ்தானில் சில பகுதிகளிலும் இதை அணிந்திருப்பதை பார்க்கலாம். அரைஞாண் அணிவது இனம் சார் பண்பாட்டு வழக்கமாகப் பார்க்கப்பட்டாலும், இந்து, கிறித்தவ, இசுலாமிய நம்பிக்கைக்குட்பட்டு பெறப்பட்டும் தாயத்துக்களை கோத்து வைக்கவும் அரைஞாண் பயன்படுகிறது. இதனால் அரைஞாண் அணிவது மூடப்பழக்கம் என்று சிலரால் விமர்சிக்கப்படுவதும் உண்டு. எனினும், இத்தாயத்துக்களை மணிக்கட்டு, கழுத்து, முழங்கைக்கு மேல் தனிக்கயிற்றிலும் கட்டிக் கொள்ளலாம் என்பதால், அரைஞாண் அணியும் வழக்கம் மூடப்பழக்கம் என்றோ அதை ஊக்குவிக்கிறது என்றோ சொல்ல இயலாது.
# அரைஞாண்

## நோய் தடுப்பு முறை

ஆடவர்கள் இடுப்பில் கட்டுகிற அரைஞாண்கயிறு ஒரு நோய் தடுப்பு முறை ஆகும். ஆடவர்களுக்குப் பொதுவாக குடல் இறக்க நோய் வருவதுண்டு. அந் நோயைத் தடுக்கவே இடுப்பில் அரைஞாண் கயிறு.
பெண்களுக்கு மிகக் குறைந்த அளவிலேயே இந்நோய் வரும் என்பதால் அவர்கள் அரைஞாண் கயிறு கட்டுவதில்லை.
# அரைஞாண்

## புராண கதை

மகாபாரதம் காவியத்தில் திருதராட்டிரன் பிறவிக்குருடர் ஆகையால் பதிபக்தியின் காரணமாக காந்தாரி தனது கண்களைக் கட்டிக்கொண்டே வாழ்ந்தார்,இவரது உயர்ந்த பதிபக்தியின் காரணமாக இவர் பல சக்திகள் பெற்று இருந்தார். பாண்டவர்களுக்கும் கௌரவர்களுக்கும் இடையே நடந்த குருட்சேத்திரப் போரில், துரியோதனன் உடல் வலிமையை காந்தாரி தன் பார்வை சக்தியால் அதிகப்படுத்த துரியோதனனை ஆடையின்றி வருமாறு கூற, அவ்வாறு துரியோதனன் வரும் வழியில் கிருஷ்ணன் குறுக்கிட்டு 'பெற்ற தாயே ஆனாலும் முழு ஆண்மகன் இப்படியா முழு நிர்வாணமாகச் செல்வது எனப் பரிகாசம் செய்து இடையில் சிறு கயிற்றைக் கட்டச்செய்தார், காந்தாரி தன் பார்வையைத் துரியோதனன் தலையிலிருந்து கீழாக இறங்கி வர இடையில் அரைஞாண் கயிற்றால் தடைபட்டது. இதுவே குருட்சேத்திரப் போரில் துரியோதனனை பீமன் கதாயுதத்தால் தலை,மார்பு ஏனைய உறுப்புகளில் தாக்கியும் வீழ்த்த இயலவில்லை, கிருஷ்ணரின் சமிக்ஞையால் பீமனால் துரியோதனன் தொடை பிளந்து கொல்லப்பட்டான்.
# அரைஞாண்

## அரைஞாண் கயிறு நீக்கம்

- சிறைச்சாலையில் பாதுகாப்பு கருதி கைதிகளின் அரைஞாண் கயிறு நீக்கப்படும்.
- மனிதனின் மரணத்திற்குப் பின் சடங்கின் போது அரைஞாண் கயிறு நீக்கப்படும்.
# அரைஞாண்

## பெயர் விளக்கம்

வில்லின் நாண் போன்று நாண் அல்லது ஞாண் என்பது கயிறு, கொடி, நூல் ஆகியவற்றைக் குறிக்கும். நா-ஞா போலிகள். நால்-நாலுதல் என்றால் தொங்குதல். யானைக்கு வாய் தொங்குவதால், நால்வாய் என்று பெயர். உலகம் அந்தரத்தில் தொங்குவதாகக் கருதப்பட்டதால் ஞாலம் (ஞால் = நால்; நாலுதல் = ஞாலுதல்) என்று பெயர். நாண் = ஞாண். அரை = இடுப்பு (அரை உடல்). இடுப்பில் கட்டும் கயிறுக்கு அரைஞாண் என்று பெயர். ஆகவே, அரை**ஞாண் கயிறு** என்று சொல்வது தேவையற்றது. இதனை *அருணாக்கயிறு*, *அர்ணாக்கயிறு* என்றும் வேறு பலவிதமாகவும் பேச்சுவழக்கில் கூறுவார்கள்.
# தென்கிழக்குப் பல்கலைக்கழகம், இலங்கை

**இலங்கை தென்கிழக்குப் பல்கலைக்கழகம்** அம்பாறை ஒலுவிலில் அமைந்துள்ளது. இது இலங்கையின் பத்தாவது தேசிய (அரச) பல்கலைக்கழகமாகும். இது அம்பாறையின் கரையோர மாவட்டமான ஒலுவிலில் கொழும்பிலிருந்து ஏறத்தாழ 350 கிலோமீட்டர் தூரத்தில் அமைந்துள்ளது.  
இப்பல்கலைக்கழகத்தின் நிறுவனர், முஸ்லிம் காங்கிரசின் நிறுவனரும் முன்னாள் அமைச்சருமான எம். எச். எம். அஷ்ரப் ஆவார். தென்கிழக்குப் பல்கலைக்கழகம் 1978 ஆம் ஆண்டு 16ம் இலக்க பல்கலைக்கழக சட்டத்தின் 24ம் பிரிவுக்கமைய பல்கலைக்கழக கல்லூரியாக 1995 ஆம் ஆண்டு ஜூலை 26 ஆம் நாள் நிறுவப்பட்டது. பின்னர் அது 1995ம் ஆண்டு மே 15 ஆம் திகதி சுயாதீனமான பல்கலைக்கழகமாக ஆக்கப்பட்டது.  
2004ம் ஆண்டு தொடக்கம் வெளிவாரியாகவும் மாணவர்களுக்கு பட்டப்பாடநெறிகளை ஆரம்பித்தது.  
கலைமாணி(பொது-வெளிவாரி),  
வணிகமாணி(பொது-வெளிவாரி),  
வியாபார நிர்வாகமாணி(பொது-வெளிவாரி),  
2011 ன் ஆரம்பத்தில் இருந்து வியாபார முகாமைத்துவத்தில் முதுமானி பட்டத்திற்கான கற்கையினையும் (MBA) ஆரம்பித்துள்ளது.
# இலங்கை திறந்த பல்கலைக்கழகம்

**இலங்கைத் திறந்த பல்கலைகழகமானது** நாவலை, நுகேகொடை, கொழும்பில் அமைந்துள்ளது. இங்கு உயர்தரம் சித்தியடைந்த மாணவர்கள் தொலைக்கல்வியைத் தொடரவியலும். இது 1978 ஆம் ஆண்டில் பல்கலைக்கழகச் சட்டம் மூலம் ஆரம்பிக்கப்பட்டு 1980 கல்விப் பணிகளை ஆரம்பித்தது.  
இது ஏனைய இலங்கைப் பல்கலைக்கழகங்கள் போன்ற அந்தஸ்தை உடையது. இதனூடாக மாணவர்கள் திறந்த மற்றும் தொலைதூரக் கல்வியை இந்தப் பல்கலைகழகமூடாகத் தொடரவியலும்.
# இலங்கை திறந்த பல்கலைக்கழகம்

## பீடங்கள்

1. கல்வி
1. பொறியியற் தொழில்நுடபம்
1. மனிதாபிமானம் மற்றும் சமூகக் கற்கைகள்
1. இயற்கை விஞ்ஞானம்
# இலங்கை திறந்த பல்கலைக்கழகம்

## வெளியிணைப்புகள்

- இலங்கைத் திறந்த பல்கலைக்கழகம் அதிகாரப்பூர்வத்தளம்
# நீச்சற் குளம்

நீளமுள்ள உள்ளக நீச்சற் குளம்]]
**நீச்சற் குளம்** என்பது, தொட்டி போன்ற அமைப்புகளில் தேக்கி வைக்கப்பட்டுள்ள செயற்கைக் குளம் ஆகும். இது, நீச்சல் தொடர்பான போட்டி, பொழுதுபோக்கு, நீர்ப் பாய்ச்சல் அல்லது வேறு குளியல் தேவைகளுக்குப் பயன்படுகிறது.  
நீச்சற் குளங்கள் தனிப்பட்டவர்களால் தங்கள் சொந்தத் தேவைக்கு அல்லது பலருக்குப் பொதுவாக அமைக்கப்படலாம். சொந்தத் தேவைக்கான நீச்சற் குளங்கள் பொதுவாக தனிப்பட்டவர்களின் வசிப்பிடங்களிலேயே காணப்படுகின்றன. உலகின் பல பகுதிகளில் தனிப்பட்ட நீச்சற் குளத்தைக் கொண்டிருப்பது ஒரு தகுதியாகக் கருதப்படுகிறது. பொதுக் குளங்களும் கூட, ஒரு குறிப்பிட்ட குழுவினரின் பயன்பாட்டுக்காக மட்டும் இருக்கக்கூடும். இத்தகைய குளங்கள், பாடசாலைகள், விளையாட்டுச் சங்கங்கள், அடுக்குமாடி வீட்டுத் தொகுதிகள், தங்கு விடுதிகள் போன்ற இடங்களில் காணப்படுகின்றன. இவை தவிர எவரும் பயன்படுத்தக்கூடிய நீச்சற் குளங்களும் உள்ளன.
# நீச்சற் குளம்

## அமைப்பு

அல்லாத வடிவத்தில் உள்ளது.]]
நீச்சற் குளங்கள் பல வடிவங்களில் உள்ளன. போட்டிகளுக்குப் பயன்படக்கூடிய நீச்சற் குளங்கள் பெரும்பாலும் செவ்வக வடிவம் கொண்டவை. போட்டிகளுக்கும், போட்டிகளுக்கான பயிற்சி அளிப்பதற்கும் பயன்படுவதனால் பாடசாலைகள், விளையாட்டுச் சங்கங்கள் போன்ற இடங்களில் காணப்படும் குளங்கள் செவ்வக வடிவம் உள்ளவையாகவே அமைக்கப்படுகின்றன. இவற்றின் நீள, அகலங்களும் குறிப்பிட்ட விதிகளுக்கு அமையவே இருப்பது வழக்கம். பொழுது போக்குத் தேவைகளுக்கான குளங்கள் பல வகையான வடிவங்களில் அமைக்கப்படுவது உண்டு. இத்தகைய குளங்களைத் தனியார் வீடுகளிலும், தங்கு விடுதிகளிலும் காண முடியும். இவ்வாறான நீச்சற் குளங்கள் பல இடங்களில் நிலத் தோற்ற வடிவமைப்பின் ஒரு பகுதியாகவே அமைவதுண்டு. இதனால் இவை செயற்பாட்டுத் தேவைகளை மட்டுமன்றிச் சூழலை அழகூட்டுவதற்கும் உதவுகின்றன.
# நீச்சற் குளம்

## அமைவிடம்

நீச்சற் குளங்கள் கட்டிடங்களுக்கு உள்ளேயோ, வெளியேயோ அமையலாம். பொதுவாக நல்ல காலநிலையைக் கொண்டிராத இடங்களில் நீச்சற் குளங்கள் மூடிய கட்டிடங்களுக்கு உள்ளேயே அமைக்கப்படுகின்றன. தேவை ஏற்படுமிடத்து இக் கட்டிடங்கள் வளிப் பதனம் செய்யப்படுகின்றன அல்லது வெப்பமூட்டப் படுகின்றன. நல்ல காலநிலை உள்ள இடங்களில், சிறப்பாக பொழுதுபோக்குக்கு உரிய குளங்கள் கட்டிடங்களுக்கு வெளியே அழகிய சூழலில் அமைக்கப்படுவதே வழக்கம்.
# திருபாய் அம்பானி

**தீரஜ்லால் இராசந்த் அம்பானி** (Dhirajlal Hirachand Ambani 28 டிசம்பர் 1932 - 6 ஜூலை 2002), பரவலாக **திருபாய் அம்பானி** என்று அழைக்கப்படும் இவர் , ரிலையன்ஸ் இண்டஸ்ட்ரீஸை நிறுவிய ஓர் இந்திய வணிக அதிபராவார் . 2016 ஆம் ஆண்டில், வர்த்தகம் மற்றும் தொழில்துறையில் இவர் ஆற்றிய பங்களிப்புகளுக்காக இந்தியாவின் இரண்டாவது மிக உயர்ந்த விருதான பத்ம விபூசண் இவருக்கு மரணத்திற்குப் பின் வழங்கப்பட்டது.
# திருபாய் அம்பானி

## ஆரம்பகால வாழ்க்கை

திருபாய் அம்பானி 28 டிசம்பர் 1932 அன்று குசராத், ஜுனாகத் மாவட்டம், மாலியா தாலுகாவில் உள்ள சோர்வாடில் பிறந்தார். ஹிராசந்த் கோர்தன்பாய் அம்பானி மற்றும் மோத் வானியா (பணியா) சமூகத்தைச் சேர்ந்த ஆசிரியரான ஜம்னாபென் அம்பானியின் மகன்களில் ஒருவர் ஆவார். பகதூர் காஞ்சி பள்ளியில் தனது படிப்பைப் பயின்றார்.  
1958 ஆம் ஆண்டு ஏடனை விட்டு வெளியேறி, இந்தியாவில் ஜவுளி சந்தை வணிகத்தில் ஈடுபட்டார்.
# திருபாய் அம்பானி

## ரிலையன்ஸ் நிறுவனம்

அம்பானி இந்தியாவிற்குத் திரும்பிய பின்னர் தனது உறவினரும் தன்னுடன் ஏமனில் தங்கியிருந்த சம்பக்லால் தமனியுடன் இணைந்து "மஜின்" நிறுவனத்தைத் தொடங்கினார். இந்த நிறுவனம் பாலியஸ்டர் நூலை இறக்குமதி செய்து மசாலாப் பொருட்களை யேமனுக்கு ஏற்றுமதி செய்தது.  
ரிலையன்ஸ் வணிக நிறுவனத்தின் முதல் அலுவலகம் மஸ்ஜித் பண்டரில் உள்ள நரசிநாத தெருவில் அமைக்கப்பட்டது. அது ஆக இருந்தது ஒரு தொலைபேசி, ஒரு மேசை மற்றும் மூன்று நாற்காலிகள் கொண்ட அறையாக இருந்தது. துவக்கத்தில், வியாபாரத்தில் இவர்களுக்கு உதவ இரண்டு உதவியாளர்கள் இருந்தனர்.
# திருபாய் அம்பானி

## இறப்பு

சூன் 24, 2002 அன்று பக்கவாதத்தால் பாதிக்கப்பட்ட அம்பானி மும்பையில் உள்ள பிரீச் கேண்டி மருத்துவமனையில் அனுமதிக்கப்பட்டார். இது அவருக்கு ஏற்பட்ட இரண்டாவது பக்கவாதம், முதல் பக்கவாதம் பிப்ரவரி 1986 இல் ஏற்பட்ட போது இவரது வலது கை செயலிழந்தது. ஒரு வாரத்துக்கும் மேலாக ஆழ்மயக்க நிலையில் இருந்த இவர் சூலை 6, 2002 அன்று இறந்தார்.
# திருபாய் அம்பானி

## பாராட்டுகள்

- 1996, 1998 மற்றும் 2000 - *ஏசியாவீக்* இதழின் "பவர் 50-ஆசியாவின் சக்திவாய்ந்த மனிதர்கள்" பட்டியலில் இடம்பெற்றது.
- சூன் 15, 1998 – தி வார்டன் பள்ளி, பென்சில்வேனியா பல்கலைக்கழகத்தின் *டீன்* பதக்கம் (தலைமைத்துவத்தின் சிறந்த முன்மாதிரியை அமைத்ததற்காக ). டீன் பதக்கத்தைப் பெற்ற முதல் இந்தியர் திருபாய் அம்பானி ஆவார்.
- நவம்பர் 8, 2000, மும்பை - செம்டெக் அறக்கட்டளை மற்றும் *கெமிக்கல் இன்ஜினியரிங் வேர்ல்டு* ஆகியவற்றால் "நூற்றாண்டின் நாயகன்" விருது வழங்கப்பட்டது.
- ஆகஸ்ட் 10, 2001, மும்பை – தி எகனாமிக் டைம்ஸ் விருதுகள் - கூட்டாண்மை சிறப்புக்கான வாழ்நாள் சாதனையாளர் விருது.
- இந்திய வர்த்தக மற்றும் தொழில்துறை கூட்டமைப்பு [FICCI] மூலம் திருபாய் அம்பானி "20 ஆம் நூற்றாண்டின் நாயகன்" என்று பெயரிடப்பட்டார்.
- 28 டிசம்பர் 2002 அன்று திருபாய் அம்பானி இடம்பெற்ற தபால்தலையை இந்திய அஞ்சல் வெளியிட்டது.
- அக்டோபர் 2011- மரணத்திற்குப் பின் ஏபிஎல்எஃப் குளோபல் ஏசியன் விருதை *ஏசியன் பிசினஸ் லீடர்ஷிப் ஃபோரம்* விருது நிகழ்வில் வழங்கப்பட்டது.
- சனவரி 2016- மரணத்திற்குப் பின் நாட்டின் இரண்டாவது உயரிய குடிமகன் விருதான பத்ம விபூசண் வழங்கப்பட்டது.
# குநோம்

கணினிப்பயன்பாட்டுக்கான வரைகலை இடைமுகப்பினை தரும் பணிச்சூழல்களுள் **குனோம் (GNU Object Model Environment - GNOME)** புகழ்பெற்ற ஒன்றாகும். இது GNOME என்றவாறு எழுதும்போது பாவித்தாலும் குனோம் என்றவாறே உச்சரிக்கப்படும்.  
குனோம் பணிச்சூழல், குனூ/லினக்ஸ், பீ எஸ் டீ போன்ற இயக்குதளங்களில் பரவலாக பயன்படுத்தப்படுகிறது.  
முனைய வடிவில் வழங்கிப் பயன்பாட்டிற்கு மட்டுமே அதிகமாகப் பயன்பட்டு வந்த குனு/ லினக்ஸ் இயங்குதளங்கள் மேசைத்தளங்களிலும் இன்று அதிகமாக பயன்படுத்தப் படுவதற்கு குநோம் பணிச்சூழல் திட்டத்தின் பங்கு குறிப்பிடத் தக்கது.  
உபுண்டு லினக்சு, ஃபெடோரா போன்ற குனூ/லினக்ஸ் வழங்கல்கள் குனோமினை இயல்பிருப்பாக கொண்டிருக்கின்றன.  
குனோம் பணிச்சூழலுக்கு மாற்றான பல்வேறு பணிச்சூழல்கள் கட்டற்ற மென்பொருள் உலகில் புழக்கத்தில் இருக்கின்றன. அவற்றுள் கே டீ ஈ, எக்ஸ் எஃப் சீ ஈ, ஃபயர் ஃபாக்சு, என்லைட்மென்ட் போன்றன குறிப்பிடத்தக்கவையாகும்.  
குனோம் பணிச்சூழலானது விளையாட்டுக்கள் தொடக்கம் உரைத்திருத்திகள் வரை ஏராளமான சிறு செயலிகளை தன்னகத்தே கொண்டிருக்கிறது.  
அண்மைய வெளீயீடு : குநோம் 3.4
# விழுது (அமைப்பு)

**விழுது** ஓர் இலங்கையில் உள்ள ஓர் அரசு அல்லாத (அரசசார்பற்ற) ஓர் அமைப்பாகும். இது 2003 ஆம் ஆண்டு ஆரம்பிக்கப்பட்டது. ஆலமரத்தில் விழுதுகள் கொப்புக்களை நன்றாகத் தாங்கிப் பிடித்து எவ்வாறு வளரச் செய்கின்றதோ அவ்வாறே இந்த அமைப்பும் சமூக வலையமப்பை வலுப்பெறும் என்ற கருத்துடன் உருவாக்கப்பட்டதாகும். இதன் தலைமை அலுவலகம் கொழும்பில் அமைந்துள்ளது. கிளை அலுவலகங்கள் திருகோணமலை, வவுனியா, மட்டக்களப்பு, யாழ்ப்பாணத்தில் அமைந்துள்ளன.
# விழுது (அமைப்பு)

## வெளியிணைப்பு

- விழுது அதிகாரப்பூர்வத்தளம்
# தமிழ் உரைநூல் ஆசிரியர்கள்

பல ஆண்டுகளுக்கு முன் பாடல் வடிவில் எழுதப்பட்ட தமிழ் நூல்களின் பொருளை உரைவடிவில் விரித்து எழுதியவர்கள் **தமிழ் உரைநூல் ஆசிரியர்கள்** ஆவர்.  
மொழிகள் காலப் போக்கில் மாற்றம் அடைகின்றன. பழைய சொற்கள் வழக்கிழப்பதும், புதிய சொற்கள் தோன்றுவதும் இயல்பு. இவற்றைவிட இலக்கண மாற்றங்களும் ஏற்படுவதுண்டு. இதனால் ஒரு காலத்தில் ஆக்கப்பட்ட நூல்களைப் பல நூற்றாண்டுகளுக்குப் பின் வருவோர் புரிந்து கொள்ள முடியாமல் போய்விடுகிறது. இது மட்டுமன்றி குறிப்பிட்ட ஒரு காலத்தில் நூல்களை ஆக்குவதற்குப் பயன்பட்ட இலக்கிய வடிவம் பரவலாகப் புரிந்து கொள்வதற்கு ஏற்றதாக இல்லாமலும் போகக் கூடும்.  
இந்த அடிப்படையில் சுமார் 2000 ஆண்டுகளுக்கு மேற்பட்ட பழமை கொண்ட இலக்கியத்தைக் கொண்ட தமிழும் இதற்கு விதி விலக்கு அல்ல. சங்க காலத்திலும், அதன் பின்னர் சங்கம் மருவிய காலத்திலும் எழுதப்பட்ட நூல்கள் மொழியில் ஏற்பட்ட மாறுதல்களால் புரிந்து கொள்ளப்படாமல் போனது ஒரு புறம் இருக்கப் பா வடிவில் சுருக்கமாகச் சொல்லப்பட்ட விடயங்களை விரிவாக விளக்க வேண்டிய தேவையும் ஏற்பட்டதனால் பிற்காலங்களில் இவற்றுக்குப் பல உரை நூல்கள் எழுந்தன  
இதனால் காலத்துக்குக் காலம் இத்தகைய நூல்களுக்கு மக்கள் புரிந்து கொள்ளும் வகையில் உரைகள் எழுதப்படுவதும், மேலும் காலம் செல்ல அந்த உரைகளே புரிந்து கொள்ளப்படாது போகப் புதிய உரைகள் எழுதப்படுவது வழக்கமாக நிகழ்வதே. பொ.ஊ. 9-ஆம் நூற்றாண்டு முதல் 13-ஆம் நூற்றாண்டு வரையுள்ள காலம் உரைகள் மேலோங்கிய காலம் எனலாம். இவ்வாறு வளர்ந்த இவ்வுரைகள் எழுதிய உரையாசிரியர்களின் காலம் பொ.ஊ. 12 முதல் 18-ஆம் நூற்றாண்டு எனக் கூறப்படுகிறது.
# தமிழ் உரைநூல் ஆசிரியர்கள்

## உரையாசிரியர்கள் கையாண்ட உத்திகள்

உரையாசிரியர்கள் வெறும் சொற்பொருள் விளக்கம் தருவதோடு நின்று விடாமல் இலக்கணக் குறிப்புத் தருதல், எடுத்துக்காட்டுகள் தந்து விளக்குதல், திறனாய்வு முறையில் விளக்குதல், வினாவிடை முறையில் விளக்குதல், எதனையும் வரிசை முறைப்படியும் ஒழுங்கு முறையிலும் எழுதுதல் என்று பல்வேறு உத்திகளைக் கையாண்டு விளக்கம் செய்வர். இவ்வுரையாசிரியர்களின் நடை 'விளக்க நடை' என்று கூறப்படுகின்றது. சிலபோழ்துகளில் மூல நூலை விட உரைநூல் சிறப்பாக அமைவதும் உண்டு.  
இவ்வாறான உரை நூல்களை எழுதிய உரை ஆசிரியர்களை
- இலக்கண உரையாசிரியர்கள்
- இலக்கிய உரையாசிரியர்கள்
- வைணவ உரையாசிரியர்கள்
- சைவ சித்தாந்த உரையாசிரியர்கள் எனப் பகுத்துக் காண்பர்.
# தமிழ் உரைநூல் ஆசிரியர்கள்

## இலக்கண உரையாசிரியர்கள்

இலக்கண நூல்களுக்கு உரை எழுதியோர் இலக்கண உரையாசிரியர்கள் ஆவர்.  
- நக்கீரர்
- இளம்பூரணர்
- பேராசிரியர்
- நச்சினார்க்கினியர்
- சேனாவரையர்
- குணசாகரர்
- கல்லாடர்
- மயிலைநாதர்
- ஆறுமுக நாவலர்
# தமிழ் உரைநூல் ஆசிரியர்கள்

## இலக்கிய உரையாசிரியர்கள்

- அடியார்க்கு நல்லார்
- அரும்பத உரையாசிரியர்
- தெய்வச் சிலையார்
- மணக்குடவர்
- பரிதி
- பரிமேலழகர்
- பரிப்பெருமாள்
- காலிங்கர்
# தமிழ் உரைநூல் ஆசிரியர்கள்

## வைணவ உரையாசிரியர்கள்

- நஞ்சீயர்
- அழகிய மணவாளர்
- திருக்குருகைப் பிள்ளைப் பிரான்
- பெரியவாச்சான்பிள்ளை
- வடக்குதிருவீதிப் பிள்ளை
- வை.மு.கோபால கிருஷ்ணமாச்சாரியார்
- சி. ஜெகன்னாதாசாரியர்
# தமிழ் உரைநூல் ஆசிரியர்கள்

## சைவ சித்தாந்த உரையாசிரியர்கள்

- சிவஞான முனிவர்
- உமாபதி சிவாச்சாரியார்
# தமிழ் உரைநூல் ஆசிரியர்கள்

## உரையாசிரியர்களின் பட்டியல்

- இந்தப் பட்டியல் நூலை மையமாகக் கொண்டது.
| இளம்பூரணர் | தொல்காப்பியம் |  |
| --- | --- | --- |
| சேனாவரையர் | தொல்காப்பியம் |  |
| தெய்வச் சிலையார் | தொல்காப்பியம் |  |
| நச்சினார்க்கினியர் | தொல்காப்பியம்
கலித்தொகை
குறுந்தொகை
பத்துப்பாட்டு
சீவக சிந்தாமணி |  |
| மணக்குடவர் | திருக்குறள் |  |
| பரிதி | திருக்குறள் |  |
| பரிமேலழகர் | திருக்குறள் |  |
| பரிப்பெருமாள் | காலிங்கர் |  |
| காலிங்கர் | திருக்குறள் |  |
| அரும்பத உரையாசிரியர் | சிலப்பதிகாரம் |  |
| அடியார்க்கு நல்லார் | சிலப்பதிகாரம் |  |
| மயிலைநாதர் | நன்னூல் |  |
| சங்கர நமச்சிவாயர் | நன்னூல் |  |
| சிவஞான முனிவர் | நன்னூல் |  |
| ஆறுமுக நாவலர் | நன்னூல் |  |
| குணசாகரர் | யாப்பருங்கலம்
யாப்பருங்கலக் காரிகை | } |
# இளம்பூரணர்

**இளம்பூரணர்** (*Ilampooranar*) இடைக்காலத் தமிழ் மொழி உரையாசிரியராவார். இவர் இன்றுவரை தொல்காப்பியத்துக்குக் கிடைத்த உரைகளில் மிகப்பழைய உரையை எழுதியவர் ஆவார். தொல்காப்பியத்தின் எழுத்ததிகாரம், சொல்லதிகாரம், பொருளதிகாரம் ஆகிய மூன்று அதிகாரங்களுக்கும் உரை எழுதினார்.  
தொல்காப்பிய உரையாசிரியர்களில் இவர் காலத்தால் முந்தியவர். இவரது காலம் பொ.ஊ. 11-ஆம் நூற்றாண்டு.
இவரை உரையாசிரியர் அல்லது உரை முதல்வர் என்று அழைத்தனர். ‘உரையாசிரியராகிய இளம்பூரண அடிகள்’ என அடியார்க்கு நல்லார் இவரைக் குறிப்பிடுவதால் இவரது பெயரை இளமையில் அறிவு நிறையப்பெற்ற துறவி என உணர்ந்துகொள்ள வேண்டும். ‘உளங்கூர் கேள்வி இளம்பூரணர்’, ‘ஏதமில் மாதவர்’ என்றெல்லாம் இவர் போற்றப்படுகிறார்.  
- இவர் சோழநாட்டினர்.
- இவர் உழவர்.
- இவர் சமணர் என்பது பெரும்பான்மை ஆய்வாளர் கருத்து.  
இளம்பூரணருக்கு முன்பும் தொல்காப்பியத்துக்கு உரை எழுதப்பட்டிருந்தது என்பதனை "இதுவும் ஒருசார் ஆசிரியன் உரைப்பது" என அவர் குறிப்பிடுவதால் உணரலாம். அதிகார விளக்கம், இயல் பற்றிய சுருக்கம், நூற்பா நுதலும் பொருள், தெளிவுரை, சொல்தொடர் விளக்கம், மேற்கோள் விளக்கம் என்ற பொது அமைப்பு அவர் உரையில் காணப்படும்.
# இளம்பூரணர்

## கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
# சேனாவரையர்

**சேனாவரையர்** (**Senavaraiyar**) தொல்காப்பியத்துக்கு உரை எழுதிய இடைக்காலத் தமிழ் மொழி உரையாசிரியர்களில் ஒருவர். சேனை அரையர் என்னும் சொற்கள் புணரும்போது சேனாவரையர் என வரும். எனவே இவரது பெயர் சேனைத் தலைவரைக் குறிக்கும்.  
பொ.ஊ. 13 ஆம் நூற்றாண்டு கல்வெட்டுகளில் வரும் சில தொடர்கள் இவரைக் குறிக்கும் என்பது அறிஞர்கள் கருத்து. கல்வெட்டு ஆற்றூர் சோமநாத சாமிக்குச் சேனாவரையர் நிலம் அளித்த செய்தியைக் கூறுகிறது. இதனால் இவரது ஊர் மிழலை ஆற்றூர் எனத் தெரிகிறது.  
நன்னூலை இவர் மேற்கோள் காட்டுவதால் இவரது காலம் அதற்குப் பிந்தியது. சேனாவரையர் நிலம் அளித்த சேய்தியைக் கூறும் கல்வெட்டு மாறவர்மன் குலசேகர பாண்டியன் காலத்தது. எனவே சேனாவரையர் 13 ஆம் நூற்றாண்டின் பிற்பகுதியில் வாழ்ந்தவர் என்பது தெளிவாகிறது.  
இவர் தொல்காப்பியத்தின் சொல்லதிகாரத்துக்கு மட்டுமே உரை எழுதினார். எனினும் இவ்வதிகாரத்துக்கு எழுதப்பட்ட எல்லா உரைகளிலும் சிறந்த உரை இவர் எழுதிய உரையே என்று கருதப்படுகிறது. இவரது உரையை விளக்கக் குறிப்புகளுடன் 1938-ஆம் ஆண்டில் பதிப்பித்த யாழ்ப்பாணத்தைச் சேர்ந்த கணேசையர் சேனாவரையர் உரைபற்றிப் பின்வருமாறு கூறுகிறார்:
: *தொல்காப்பியச் சொல்லதிகாரத்துக்குப் பல உரைகளுளவாயினும், அவ்வுரைகளுள்ளே பொருள்களைத் தருக்கமுறையாகத் தெரித்துணர்த்துவதினானும், தெளிவும் இன்பமும் பயக்கும் வாக்கிய நடையுடைமையானும், ஆசிரியர் சூத்திரப் போக்கினையும் வடமொழி தென்மொழி என்னும் இரு வழக்கினையும் நன்குணர்ந்து தென்மொழி வழக்கொடு மாறுபடாவண்ணம் வடமொழி வழக்கினையுங்கொண்டு பொருளுரைத்தலினானும் தலைசிறந்து விழங்குவது சேனாவரையருரையே*
பிற ஆசிரியர்களின் உரைகளோடு ஒப்பிடும்போது இது பல நயங்கள் உடையதாக இருப்பதுடன் நீண்ட காலமாகவே பலராலும் விரும்பிக் கற்கப்பட்டு வருகிறது.
# சேனாவரையர்

## உசாத்துணைகள்

- கணேசையர், சி., *தொல்காப்பியம் சொல்லதிகார மூலமும் சேனாவரையருரையும்*, திருமகள் அழுத்தகம், சுன்னாகம், 1938.
- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# நச்சினார்க்கினியர்

**நச்சினார்க்கினியர்** (**Nacchinarkiniyar**) இடைக்கால தமிழ் உரையாசிரியர்களுள் முக்கியமான ஒருவர். தொல்காப்பியத்துக்கு எழுதப்பட்ட உரைகளில் நச்சினார்க்கினியரின் உரை முக்கியமானதாகும். இவர் தொல்காப்பியத்தைத் தவிர்த்து கலித்தொகை, குறுந்தொகையில் ஒரு பகுதி, பத்துப்பாட்டு, சீவக சிந்தாமணி என்பவற்றுக்கும் உரைகள் எழுதியுள்ளார். இவர் தொல்காப்பியம் முழுவதற்குமே உரை எழுதினார். குறுந்தொகையில் உள்ள முதல் 380 பாடல்களுக்குப் பேராசிரியர் உரை எழுதினார் என்றும், எஞ்சிய 20 பாடல்களுக்கு மட்டுமே நச்சினார்க்கினியார் உரை எழுதி நிறைவு செய்தார் என்றும் குறுந்தொகை பதிப்பாசிரியர் குழு கூறுகிறது.
# நச்சினார்க்கினியர்

### இவரைப்பற்றிய செய்திகள்

- இவரது காலம் பொ.ஊ. 14-ஆம் நூற்றாண்டு.
- பாண்டிய நாட்டில் வாழ்ந்தவர்
- 'உச்சிமேல் புலவர் கொள் நச்சினார்க்கினியர்' என்னும் பாராட்டினைப் பெற்றவர்.
- வேத போதன் எனப் பாராட்டப்பட்ட அந்தணர்.
# நச்சினார்க்கினியர்

## மேற்கோள்

- தமிழ் இணையக் கல்விக்கழகம், பத்துப்பாட்டு, நச்சினார்க்கினியார் உரை
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# வார்ப்புரு:தகவல் சட்டம் டெஸ்ட் தகுதியற்ற துடுப்பாட்ட அணி

**}**  
| **ஐ.சி.சி. உறுபினரானது** | } |
| --- | --- |
| **ஐ.சி.சி. உறுப்பினர் தகுதி ** | } |
| **ஐ.சி.சி. அபிவிருத்தி பிரதேசம்** | } |
| **தலைவர்** | } |
| **ஐ.சி.சி. துடுப்பாட்ட லீக் பிரிவு** | } |
| **பிரதேச தொடராட்ட பிரிவு** | } |
| **முதக் போட்டி** | } |
| <small>தகவல்கள் } நாளின் படியானவை</small> | } |
# அயர்லாந்து துடுப்பாட்ட அணி

**அயர்லாந்துத் துடுப்பாட்ட அணி** (Ireland cricket team) வட அயர்லாந்து மற்றும் அயர்லாந்துக் குடியரசு என்பற்றை பிரந்தித்துவப்படுத்தும் துடுப்பாட்ட அணியாகும். அரசியல் சிக்கல்கள் காரணமாக 1993 வரை பன்னாட்டுத் துடுப்பாட்ட சபைக்கு அயர்லாந்து தெரிவுசெய்யப்படவில்லை. முதல் தடவையாக 2007 உலகக்கோப்பை துடுப்பாட்ட போட்டிகளுக்குத் தகுதி பெற்றனர். 1880 முதலே அயர்லாந்தில் துடுப்பாட்டம் விளையாடப்பட்டு வந்துள்ளது அயர்லாந்தின் முக்கிய சாதனையாக 2007 உலகக் கிண்ணப்போடிகளின் போது பாகிஸ்தான் துடுப்பாட்ட அணியை குழு நிலை போட்டிகளின் போது வெற்றிக் கொண்டமையையும் சூப்பர் 8 நிலைக்கு தெரிவானமையும் குறிப்பிடலாம்.
# கண்டி செல்வ விநாயகர் ஆலயம்

**கண்டி செல்வ விநாயகர் ஆலயம்** கண்டியில், கொழும்பில் இருந்து கண்டி செல்லும் பிரதான சாலையில் கண்டி நகரின் நுழைவாயிலில் அமைந்துள்ளது. இது கட்டுக்கலை பிள்ளையார் கோவில் என்றும் அழைக்கப்படுகிறது. இந்த ஆலயம் சுமார் 300 ஆண்டுகள் பழமை வாய்ந்தது.
# கண்டி செல்வ விநாயகர் ஆலயம்

## விழாக்கள்

இங்கு பங்குனி உத்தரத்தில் முடிவடையும் 10 நாட்கள் திருவிழா நடைபெறும். தீர்த்தோற்சவம் தன்னகும்புர மகாவலி கங்கையில் நடைபெறுவதோடு அதே தினத்தன்று மாலை திருக்கல்யாணத் திருவிழாவும் கொடியிறக்கத் திருவிழாவும் நடைபெறும். தேர்த்திருவிழா அன்று பஞ்சரத பவனி கண்டி நகர் வீதிகள் வழியாக வருவது குறிப்பிடத்தக்கதாகும்.  
கண்டியில் வருடாவருடம் ஆடி மாதத்தில் நடைபெறும் *பெரஹர* வின் போது *திய கப்பன மங்கல்யய* என்று சிங்களத்தில் கூறப்படும் (ஆங்கிலம்: Water cutting ceremony) தீர்த்த வைபவம் முடிந்தபின் ஊர்வலம் திரும்பிச் செல்லும்போது கட்டுக்கலை பிள்ளையார் ஆலயத்தில் தரித்து, சில கிரியைகள் நடைபெறும்.  
இந்த ஆலய விழாக்களுக்கு மத்திய மாகாண இந்து சங்கம் (ஆங்கிலம்: Central Province Hindu Association) உதவி வருகிறது.
# கண்டி செல்வ விநாயகர் ஆலயம்

## உசாத்துணைகள்

1. கண்டி செல்வ விநாயகர் ஆலயத் தேர்த்திருவிழா - வீரகேசரி 21 மார்ச் 2007
# வேல்ட் பைல்

**வேல்ட் பைல்** என்பது எழுத்துக்களால் ஆன புவியியற் தகவற் தொழில் நுட்பத்தில் பாவிக்கப்படும் ஸ்கான் பண்ணப்பட்ட தேசப்படங்களைக் கணினியில் பாவிப்பதற்கென எஸ்றியினால் (ESRI) இனால் உருவாக்கப்பட்ட ஓர் கோப்பு முறையாகும்.  
பொதுவாக நீங்கள் ஸ்கான் பண்ணிய தேசப்படம்த்தின் கோப்பு நீட்சியானது *.tif என இருக்குமானால் வேல்பைலானது *tifw என்றவாறு இருக்கும். *.jpg என்றவாறு கோப்பின் பெயரானது இருக்குமானால் அதன் வேல்ட்பைல் ஆனது *.jpgw ஆகும் எடுத்துக்காட்டாக new_sheet01_manipay.jpg என்பது கோப்பின் பெயர் என்றால் வேல்ட் பைல் new_sheet01_manipay.jpgw என்றவாறு அமையும்.  
இதன் சிறியதோர்மாறுபாடாக பழைய மென்பொருட்களை ஆதரிக்கும் வகையில் *.tif கோப்புக்களுக்கு *.tfw உம் *.jpg இற்கு *.jpw உம் பாவிக்கப்படுகின்றது. பொதுவாக ஆர்க்வியூ ஆர்க்ஜிஐஎஸ் மென்பொருட்கள் இவற்றைப் புத்திசாலித்தனமாகக் கண்டுபிடித்து சரியான முறையில் கணினிகளில் காட்டப்பயன்படும்.  
Line 1: A, ஒரு பிக்ஸலின் அளவு பட அளவுத்திட்டத்தில்
Line 2: D: y அச்சூடான சுழற்சி
Line 3: B: x அச்சூட்டான் சுழற்சி
Line 4: E: y அச்சில் பட அளவுத்திட்டத்தில் ஒரு பிக்ஸலின் அளவு
Line 5: C: இடதுபக்க மேல் மூலையின் x ஆள்கூறு
Line 6: F: இடதுபக்க மேல் மூலையின் y ஆள்கூறு  
பொதுவாக E ஓர் மறையெண்ணாகும் (negative) ஏனெனில் தேசப்படங்கள் பொதுவாக இடது கீழ்மூலையில் காட்டீசியன் முறையில் ஆள்கூறுகள் குறிப்பிடப்படுவதோடு வேல்ட் பைலில் இடது மேல் மூலையின் ஆள்கூறுகளையே தந்துள்தாகும். உங்கள் தேசப்படம் தலைகீழாகத் தோற்றமளித்தால் E இன் பெறுமதியை மறையாக்கவேண்டும்.  
எடுத்துக்காட்டாக new_sheet01_manipay.jpgw கோப்பில்
4
0
0
-4
80002
524998
# மலைச் சொற்பொழிவு

**மலைச் சொற்பொழிவு**, **மலைப் பிரசங்கம்** அல்லது **மலைப்பொழிவு** (*Sermon on the Mount*) என்பது மத்தேயு நற்செய்தி 5-7 இன் படி நாசரேத்தூர்இயேசுவினால் (சுமார் கி.பி. 30 இல்) இன்றையவடக்குஇசுரேலின்மலைப்பாங்கான பகுதியில் தமது சீடருக்கும் அங்கிருந்த பொதுமக்களுக்கும் கொடுக்கப்பட்ட ஒரு சொற்பொழிவாகும். இப்பிரசங்கத்தின் ஆரம்பம் ஆசீர்வாதங்களைக் கொண்டுள்ளது,மேலும்இதுகிறிஸ்து கற்பித்த செபத்தையும்,அகிம்சை,"அடுத்தகன்னத்தையும்காட்டு"போன்றஇயேசுவின்முக்கியபடிப்பினைகளைக்கொண்டுள்ளது.பலகிறித்தவர்கள்மலைப்பிரசங்கத்தைபத்துக்கட்டளைகளிற்கானஇயேசுவின்விளக்கமெனக்கருதுகின்றனர்.மலைப்பிரசங்கம்கிறித்தவத்தின்மையக் கருத்துக்களைக்கொண்டிருந்தது.காந்தி, டால்ஸ்ட்டாய்போன்றோர்அதனைப்பின்பற்றினார்கள்.
# மலைச் சொற்பொழிவு

## மலைப்பொழிவின் அமைப்பு

- முன்னுரை (மத்தேயு 5:1-2)
- பேறுபெற்றோர் (மத்தேயு 5:3-12)
- உப்பும் ஒளியும் (மத்தேயு 5:13-16)
- திருச்சட்டம் நிறைவேறுதல் (மத்தேயு 5:17-48)
- அறச்செயல்கள் (மத்தேயு 6)
- தீர்ப்பு அளித்தல் (மத்தேயு 7:1-6)
- புனிதம் பற்றி (மத்தேயு 7:7-29)